**รายการประเมิน และ เกณฑ์การประเมินผลงาน**

**ตามข้อ 30 แห่งข้อบังคับมหาวิทยาลัยสวนดุสิต ว่าด้วย การบริหารงานบุคคล พ.ศ. 2564**

**1. ผลงานทั้งเชิงปริมาณและเชิงคุณภาพที่เป็นคุณสมบัติเฉพาะตำแหน่งของผู้นั้นหรือที่เป็นขอบเขตและลักษณะงานที่รับผิดชอบ** พิจารณาจาก Portfolio ที่แสดงให้เห็นถึงภาระงาน ทั้งในเชิงปริมาณและคุณภาพ

 1.1 ผลงานเชิงปริมาณ : พิจารณาจากปริมาณงานที่ปรากฏในแฟ้มสะสมผลงานว่าครบถ้วนสมบูรณ์ตามภาระงานที่ได้รับมอบหมายให้รับผิดชอบ

 1.2 ผลงานเชิงคุณภาพ : พิจารณาจากผลสำเร็จของงานที่เกิดจากการปฏิบัติงานอย่างมีคุณภาพ
(ไม่ก่อให้เกิดปัญหา ไม่มีข้อร้องเรียน เสร็จตามกำหนดเวลา มีการลดขั้นตอนการทำงานเพื่อเพิ่มประสิทธิภาพการทำงาน อื่นๆ เช่น การได้รับคำชมเชย การพัฒนาตนเองในรูปแบบต่างๆ)

 **คะแนนเต็มรวม 100 คะแนน**

**เกณฑ์พิจารณา** (1) ปฏิบัติงานครบถ้วนตามภาระงาน 30 คะแนน

 (2) ไม่ก่อให้เกิดปัญหาในการปฏิบัติงาน 10 คะแนน

 (3) ไม่มีข้อร้องเรียน 10 คะแนน

 (4) งานเสร็จตามเวลา 20 คะแนน

 (5) มีการลดขั้นตอน 20 คะแนน (6) อื่น ๆ 10 คะแนน

**2. ผลงานในเชิงพัฒนาที่เกี่ยวข้องกับงานในหน้าที่ซึ่งผ่านการรับรองจากหัวหน้าส่วนงานอย่างน้อยหนึ่งรายการ** พิจารณาจากเอกสาร โดยใช้รูปแบบการเขียนผลงานดังนี้

**สาระสำคัญรายงานผลงานในเชิงพัฒนาที่เกี่ยวข้องกับงานในหน้าที่ของพนักงานมหาวิทยาลัย**

**สายสนับสนุน (ไม่เกิน 5 หน้า)**

 ให้ผู้ประสงค์จะขอต่อสัญญาจ้าง เขียนสาระสำคัญรายงานผลงานในเชิงพัฒนาที่เกี่ยวข้องกับงานในหน้าที่ ตามแบบโดยให้ข้อมูลเรียงสาระ ดังนี้

 1. ชื่อผู้ขอรับการประเมิน ตำแหน่ง สังกัดกอง/สำนัก

 2. ลักษณะโดยทั่วไปของภาระงานในตำแหน่ง

 *(ให้ระบุกระบวนการในความรับผิดชอบว่าคือกระบวนการใดบ้าง แต่ละกระบวนการมีใครเป็นผู้รับบริการเกี่ยวข้องกับหน่วยงานอื่นใดบ้าง)*

 3. กฎ ระเบียบ สภาพแวดล้อมที่เกี่ยวข้องกับงานในหน้าที่

 *(ให้ระบุกฎหมายหลักที่สำคัญ เช่น พระราชบัญญัติ ข้อบังคับ ระเบียบ ประกาศ ที่เกี่ยวข้องกับภาระงานในข้อ 2)*

 4. ความยุ่งยากในการดำเนินการ/ปัญหา/อุปสรรค

 *(ให้ระบุความยุ่งยากในการปฏิบัติงาน เช่น การตัดสินใจแก้ปัญหา การใช้ทฤษฎี องค์ความรู้ หลักคิด การบูรณาการ การควบคุมปัจจัยที่เกี่ยวข้อง และวิเคราะห์ปัญหาอุปสรรคที่เกิดขึ้น โดยระบุสาเหตุที่ทำให้การปฏิบัติงานไม่เป็นไปตามที่คาดหวังไว้)*

 5. แนวทางการแก้ไขปัญหา การทดลองแก้ไขปัญหาที่ผ่านมา และผลการแก้ไขปัญหาที่ผ่านมา

 *(ให้ระบุแนวทาง วิธีการ และผลการดำเนินการแก้ไขปัญหาที่อธิบายไว้ในข้อ 4)*

 6. แนวทางการพัฒนางานในหน้าที่ หากได้รับการต่อสัญญา และข้อเสนอแนะต่อมหาวิทยาลัย (หากมี)

 *(ให้ระบุวิธีการพัฒนางานซึ่งเป็นแนวทางเชิงสร้างสรรค์ ให้เห็นภาพชัดเจน โดยแนวทางการพัฒนาต้องสอดคล้องกับความยุ่งยาก/ปัญหา/อุปสรรคที่ระบุไว้ในข้อ 4 และหากการพัฒนางานมีส่วนที่เกี่ยวข้องที่ต้องดำเนินการในระดับมหาวิทยาลัยให้ระบุข้อเสนอแนะต่อมหาวิทยาลัยด้วย)*

 **เกณฑ์การพิจารณา**  พิจารณาจากการวิเคราะห์ สังเคราะห์เพื่อได้ประเด็นปัญหาในการปฏิบัติงาน หรือแนวคิดเพื่อพัฒนางานซึ่งต้องเป็นแนวคิดที่จะพัฒนางานในตำแหน่งที่จะได้รับการต่อสัญญาจ้าง ไม่จำเป็นต้องจัดทำขึ้นใหม่เพื่อใช้ในการประเมินโดยเฉพาะ ให้เสนอสาระสำคัญของผลงาน ขั้นตอนที่ได้ปฏิบัติ ความรู้ความสามารถที่ใช้ ข้อกฎหมายที่ใช้ในการบริหาร และประโยชน์ที่เกิดจากผลงานหรือการนำผลงานไปใช้

 **คะแนนเต็ม 100 คะแนน**

 **เกณฑ์พิจารณา** (1) ความชัดเจนของเนื้อหา 20 คะแนน

 (2) การวิเคราะห์ปัญหา 20 คะแนน

 (3) ผลที่เกิดขึ้นการแก้ไขปัญหา 30 คะแนน (4) วิธีการพัฒนางาน 30 คะแนน

 **ผลการประเมินจาก ข้อ 1 และ 2 เมื่อรวมกันแล้วทั้ง 2 ข้อ ต้องได้มากกว่าร้อยละ 60 คะแนน จึงจะถือว่าผ่านเกณฑ์**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***